
Има какво да научим от работата на организацията на инвалидите в квартал юнско въстание
        Започнаха отчетно-изборните събрания на организациите на хората с опорно-двигателни увреждания вгр. Плевен . Имах честа да присъствам на едно от тях , това наорганизациятав кв. Юнско въстание. В нея членуват    повече от 200 човека и то не само от този квартал, а и от други раиони.Председателката Рени Шопова за няколко години успя да увеличи броя на членовете от 12 на настоящият състав.Благодарение на нейната активност , инициятивност, умение да работи с хората ,в клуба на ул. Скобелев кипи активна дейност.Той е станал притегателна сила за своите    членове. Това, че е отдалечен от градския транспорт и е на стръмно    място затруднява хората с опорно-двигателни увреждания.Въпреки това те    не се отказват да го посещават редовно.Нали тук се честват рожденни и    имени дни, провеждат се беседи с разнообразна тематика. Тук можеш да    поговориш с председателката , членовете на ръководството , да разбереш    какви мероприятия предстоят : излети, екскурзии, посещения на театрални    представления или симфонични концерти и посещение на художествена изложба. Желани и масово посещавани са излетите в Кайлъка . Те винаги са придружени с рехабилитационни упражнения. Хем полезно ,  хем приятно. Предстоят още екскурзии извън града. Не са забравени и лежащите и трудноподвижните хора. Тях ги посещават председателката , членове на ръководството, приятели от организацията.

        Отчетно-изборното  събрание проведено на 18.02.2006 бе много добре организирано и проведено. Всичко бе обмислено до най –малката подробност, от кокичетата и чимшира , с който бяха закичени всички присъстващи до осигурения превоз за хората от жк. Дружба придвижващи се    с колички . Изчерпателният доклад отразяваше разнообразната дейност на организацията , перспективите за подобряване на работата. Изказванията бяха многобройни , предложенията за подобряване на работата също . Единодушно бе преизбрана запредседател г-жа Рени Шопова. Пожелавам и

    здраве и попътен вятър .

         За повишаване на настроението на присъсващите помогна участието на

    Красимира Борисова , дует Мизия на Петко Вълков и Румен Петков и на

    ново създадения квартет под ръководството на Антонка Бакева .

                    Гена Дочева

Данъците    

От 1 март 2006 г. задълженията за Данък върху недвижими имоти, данък върху превозни средства и такса – битови отпадъци може да се заплащат без получено съобщение, а само срещу информация за ЕГН или служебен номер от регистъра на Националната агенция по приходи /НАП/.

От тази година местните данъци и такси се събират от Общинска администрация. По Решение на Общинския съвет са предвидени 200 хил. лв. за ремонт и обзавеждане на специално пригоден за целта салон в сградата на бившия Студентски дом. До приключване на ремонтните дейности и нанасянето на служителите в новата зала, данъците и таксите могат да се заплащат в сградата ТД на НАП – ул.”Дойран” №43 на гишета с номера от 8 до 14, разположени в лявата част на бившия салон на ДСК.

Плащането на задълженията може да се осъществява и по банков път или с пощенски запис в териториалните поделения на “Български пощи”- ЕАД по банкова сметка на Община Плевен:

      Получател: Община – гр. Плевен

      Bank Biochim- клон гр. Плевен

      Банкова сметка № 3097573704

      Банков код: 66078861

Хората, които платят  своите задължения до края на м. април 2006 г. ползват законовата 5% - на отстъпка.  

Лечебно-профилактични дейности при диспансеризация на някои често срещани заболявания

1. Ревматоиден артрит

периодичност и продължителност на наблюдението - при откриване на заболяването и/или промяна на лечението прегледите са ежемесечни до третия месец, след което се провеждат на 3 или 6 месеца в зависимост от активността и еволюцията на заболяването до края на живота на болния;

клиничен преглед - общ клиничен статус с насоченост към опорно-двигателния апарат;

необходими изследвания - СУЕ, еритроцити, хемоглобин, левкоцити, тромбоцити, Валер-Роз или ревматоиден фактор, урина (белтък, билирубин, глюкоза, седимент), рентгенография на засегнатите стави - веднъж годишно; при лечение с антималарични средства, златни соли, имуносупресори и Д-пенициламин се изследват допълнително и диференциално броене на левкоцитите, АЛАТ, АСАТ, ГТП, АФ;

необходими консултации - оториноларинголог, акушер-гинеколог или уролог в началото на заболяването с оглед на фокална инфекция;

лечение и рехабилитация - съгласно възприетите принципи с НСПВС, БППРС, КС, биологични средства, вътреставни апликации на КС, химични и изотопни агенти, шейвинг и лаваж на става;

диспансерно наблюдение - от ревматолог.

2. Болест на Бехтерев (анкилозиращ спондилит)

периодичност и продължителност на наблюдението - при откриване на заболяването и/или промяна на лечението прегледите са ежемесечни до третия месец, след което се провеждат на 3 или 6 месеца в зависимост от еволюцията и активността на заболяването до края на живота на болния;

клиничен преглед - общ клиничен статус с насоченост към опорно-двигателния апарат;

необходими изследвания - СУЕ, еритроцити, хемоглобин, левкоцити с диференциално броене, тромбоцити - два пъти годишно, урина за белтък, билирубин, глюкоза и седимент ежемесечно до третия месец; рентгенография на засегнатите стави и аксиалния скелет - един път годишно;

необходими консултации - ортопед;

лечение и рехабилитация - съгласно възприетите принципи за лечение и рехабилитация на болестта на Бехтерев с НСПВС, БППРС, КС, биологични средства, вътреставни апликации на КС, химични и изотопни агенти, шейвинг и лаваж на става; ортопедично лечение се провежда по преценка на ревматолога съвместно с ортопеда;

диспансерно наблюдение - от ревматолог.

3. Системен лупус еритематодес (СЛЕ)
периодичност и продължителност на наблюдението - прегледите се извършват ежемесечно в първите 3 месеца от откриването на заболяването и на 3 или 6 месеца в зависимост от активността и еволюцията на болестния процес до края на живота;

клиничен преглед - общ клиничен статус с насоченост към опорно-двигателния апарат, сърдечно-съдовата, дихателната, отделителната, централната и периферната нервна система, зрителния анализатор;

необходими изследвания - урина за: албумин, билирубин, седимент - при всеки контролен преглед; СУЕ, хемоглобин, еритроцити, левкоцити с диференциално броене, тромбоцити, фибриноген - два пъти годишно; АЛАТ, АСАТ, ГТП, АФ, КК, антинуклеарни антитела, комплемент - С3 и С4 - един път годишно;

необходими консултации - нефролог, офталмолог, невролог, кардиолог;

лечение и рехабилитация - съгласно възприетите принципи за лечение и рехабилитация на СЛЕ с НСПВС, антималарици, КС, имуносупресори;

диспансерно наблюдение - от ревматолог.

4. Захарен диабет
периодичност и продължителност на наблюдението - 

при захарен диабет тип 2 (НИЗЗД) - два пъти годишно

при захарен диабет тип 1 (ИЗЗД) - на три месеца;

наблюдението на болните от двата вида диабет продължава до края на живота;

клиничен преглед - общ клиничен статус с насоченост към ръст, тегло, кожа, инжекционни места, лигавици, черен дроб, артериално налягане, пулс на долните крайници, сетивност;

необходими изследвания - при ИЗЗД - КЗП ежемесечно, урината за белтък, седимент, глюкоза, кетони, кръв и левкоцити - на шест месеца; серумен креатинин, холестерол, HDL холестерол, триглицериди, ЕКГ, фундоскопия, микропротеинурия - веднъж годишно; при НИЗЗД - КЗП веднъж на тримесечие; фундоскопия, АЛАТ, ГТП, микропротеинурия - по преценка;

необходими консултации - офталмолог и невролог, ендокринолог за тип 2;

лечение и рехабилитация - обучение на болните, самоконтрол на гликемията, глюкозурията и кетонемията в дома, диета, режим, инсулиново лечение, орални антидиабетни лекарствени средства; хипотензивни, антилипемични, антиагреганти, лазерна фотокоагулация при необходимост;

диспансерно наблюдение - НИЗЗД - от общопрактикуващ лекар, от ендокринолог - за ИЗЗД и усложнен НИЗЗД.

. 5. Остеопороза
периодичност и продължителност на наблюдението - през една година до края на живота;

клиничен преглед - общ клиничен статус с насоченост към опорно-двигателния апарат за търсене на деформации и патологични фрактури, както и към търсене на заболявания, причиняващи вторична остеопороза, и съпровождащи заболявания;

необходими изследвания - серумен калций и фосфор, алкална фосфатаза - веднъж годишно;

лечение и рехабилитация - обучение на болните, диета, режим (повишена физическа активност - ЛФК, предотвратяване на паданията); медикаментозна профилактика (калциеви препарати и vit D, естрогени със/без гестагени, селективни модулатори на естрогенните рецептори, калцитонин, бифосфонати); медикаментозно лечение (калциеви препарати и vit D, селективни модулатори на естрогенните рецептори, калцитонин, бифосфонати);

диспансерно наблюдение - от ендокринолог.

Какво означава промяна на климата? 

Откакто животът се е зародил за първи път, естественото отделяне на водни пари,  въглероден двуокис и други газове е спомагало за поддържането на температурата на  Земята, в рамките на която може да съществува живот. Тези вещества действат като  парник, предпазващ атмосферата от слънчевата топлина. Човешките дейности засилват естествения "парников ефект". Изгарянето на твърди горива, каменни въглища, петрол и природен газ, води до отделянето на въглероден  двуокис, метан, азот и др. "парникови газове". Изсичането на горите, които преработват  въглерода от атмосферата по време на фотосинтезата, повишава нивото на въглероден  двуокис. През последното столетие човечеството измени значително химическия състав  на въздуха: нивото на въглерод се е покачило с 25%, на азотен окис с 19%, а на метан  със 100%. В резултат на това планетата се затопля изключително бързо. Доказателства за промяна на климата Въпреки че подозрения за глобално затопляне е имало от десетилетия,  никога не е било  абсолютно сигурно, че това ще се случи, а и учените са били винаги предпазливи в  даването на Категоричнизаключения.Изследванията за климата през последния век показват, че Планетата се затопля.  Нивото на моретата се покачва. Десетте най-горещи години в историята са били след  1980 г. Глобалното затопляне е вече тук. Не е преувеличено да се каже, че промяната на климата може да доведе до катастрофа  по-голяма от която и да било в досегашната човешка история. Докладът на  Междуправителствената група от 1996 г. предположи, че Планетата може да се затопли  с повече от 3,5°С през следващия век. Това може да не звучи много, но за сравнение, в  кулминационната точка на последния ледников период преди 15 000 години планетата е  била само с 3-5° по студена от днешния климат. Преценката на IPCC е, че океанското ниво може да се покачи с повече от метър до края  на двадесет и първото столетие, тъй като ледените шапки и глетчерите се топят. Това би  означавало тотално изчезване на цели островни нации и наводняване на крайбрежните  региони. Съществуват и много други опасности. Глобалното затопляне би повлияло на океанските  течения, които регулират температурата на отделни райони. Регионалните климатични  изменения, според IPCC, биха довели до суша и в резултат на нея до бедствия като глад  и мизерия в много части на света. ООН дори предупреди, че през следващото столетие  нациите могат да започнат война, поради недостиг на водни запаси. Предрича се зачестяването на екстремни климатични прояви. Глобалното затопляне би  довело до изчезването на горски масиви и видове, поради изменение на естествената им  среда и до разрастване на пустините. Казано просто, човечеството провежда гигантски научен експеримент с планетата и  последиците могат да бъдат катастрофални. 
Цветница, Цветна неделя

ТоВа е, Куклинден - неделята преди ВЕЛИКДЕН. На този празник с кумиченето на лазарките завършва цикълът на моминските пролетни игри. Кумиченето е обичай, изпълняван на ВРЪБНИЦА - последният от цикъла на пролетните момински игри. Привечер на Връбница на мегдана моми и ергени за последен път играят лазарското хоро, като за първи път след Великденските пости хорото е сключено. Главно в Североизточна България на този ден се извършват и поминални обреди свързани с вярването, че на Връбница “разпускат умрелите”, т.е. те излизат от гробовете си и очакват родствениците си да им донесат нещо. Участвалите в ЛАЗАРУВАНЕТО моми отиват на реката (на чешма или кладенец) и пускат по течението на водата приготвените венчета от върба. Всяка мома приготвя специален обреден хляб-кукла, със залък от който се кумичи (използва се за белег при избора на кумицата). Някъде кумиченето става с ладийки от царевични листа. Чието венче, залък, ладийка или друг белег излезе най-напред по течението на водата, тази мома става кумица, кръстница. Тя повежда към своята къща моминското хоро. В дома на кумицата се слага обща трапеза. След гостуването момите говеят на кумицата до ВЕЛИКДЕН, а на този ден всяка лазарка отива у тях с боядисани яйца и специален обреден хляб. Тук кумицата ги освобождава от говеенето. Всички моменти от обичая Кумичене се придружават от съответни обредни песни, в които преобладават мотивите за качествата на моми и ергени, за любовта между тях, за предстояща женитба. Според народното поверие, девойка, която е лазарувала и се е кумичила, не може да бъде похитена от змей. Тя вече има право да се моми, да очаква сватове и да се ожени. На Връбница преди изгрев слънце жените отиват на гробища с върбови клонки, плява (или царевични стъбла), кадилница и вода. Прекадяват и преливат гробовете на своите родственици. След това забиват клончета от върбата до гробните паметници и с плявата (царевичните стъбла) запалват огън. Действията са придружени с оплакване на мъртвите. На този ден християнската църква припомня тържественото влизане на Исус Христос в Ерусалим в дните преди еврейската Пасха. Според евангелистите Матей, Марко, Лука и Йоан,  Христос влиза в Ерусалим на магаре. Вярващите го посрещат като разстилат пред него дрехите си и клонки от маслина и го възславят като Месиански цар. Най-рано празникът е честван в Ерусалим през IV в. В цялата страна Връбница се почита и като голям църковен празник. Сутринта на Връбница църковнослужителите осветяват в църква върбови клончета. Всички отиват на тържествена служба, вземат от върбовите клонки и ги отнасят в домовете си. Вярва се, че тази осветена върба има предпазна и продуцираща сила.

